Roubaix

Roubaix (Niederloundsk: Robaais of aller Roodebeke) is ne oolde industrielle Stääd in dät Noude fon Frankriek, in dän suud-aastelken Deel fon ju aleer Provinz Frantsöösk-Flandern, apnaisten fon dät belgiske Skeed. Ju Stääd is uk ne Meente un lait in dät frantsööske Departement NordNoude in ju Region Hauts-de-France,Bupper-Frankriek mäd ne Flakte fon sowät 13 km².

Roubaix häd ungefeer 96 Duusende Ienwoonere, un is deermäd ätter Lille un Amiens ju träädgrootste Stääd fon ju Region. Touhoope mäd do Noaber-Stääde Lille, Tourcoing, Villeneuve-d'Ascq un 86 uur Meenten, bildet ju Stääd n Metropoolregion bekoand unner dän Noome Métropole européenne de Lille,Europäiske Metropool fon Lille wier moor as 1,1 Million Ljuude woonje.

In ju Midde fon dät njuugentiende Jierhunnert wuude Roubaix dät Säntrum foar Tekstil-Industrie fon Noud-Frankriek, wilst ju Industrielle Revolutsjoon in dät Lound begint. Deertruch wuuks ju Taal Ienwoonere fon 8.091 in 1800 ätter 124.661 in 1896. Unner dät Woaksdumstied, weegen sien ekonomiske un soziale Äntwikkelenge, kreech ju Stääd dän Spitsnoome „Frantsöösk-Manchester“.

Däälich is ju Stääd foarallen bekoand as die Ankumstplakke fon dän Flitsepee-Wädstried Paris – Roubaix.

 Partnerstääde 
Do Partnerstääde fon Roubaix sunt:
 20px Mönchengladbach, Düütsklound (siet 1969)
 20px Verviers, Belgien (siet 1969)
 20px Bradford, Groot-Britannien (siet 1969)
 20px Skopje, Noudmakedonien (siet 1973)
 20px Prato, Italien (siet 1981)
 20px Sosnowiec, Polen (siet 1993)
 20px Covilhã, Portugal (siet 2000)
 20px Bouira, Algerien (siet 2003)

 Ferbiendengen ätter buuten 
  Offisjelle Websiede fon ju Stääd (ap Frantsöösk)
 Offisjelle Websiede fon dät Amt foar Tourismus (ap Frantsöösk, Ängelsk un Niederloundsk)
 Offisjelle Websiede fon dät Nasjonoal-Archiv fon ju Oarbaidswaareld (ap Frantsöösk)
  Offisjelle Websiede fon dät Kunstmuseum (ap Frantsöösk)
 Offisjelle Websiede fon dät Textilmuseum (ap Frantsöösk, Ängelsk un Niederloundsk)

Kategorie:Stääde in Frankriek